
Konzum

A munkát megelőzően elegendő vázlatot és színtanulmányt készítettem a helyszínről majd a vásznammal elfoglaltam a területet. Sajnos az időjárási viszontagságoknak köszönhetően nem tudtam befejezni csak egy erős alapot felfesteni. A padlás egy elhagyatott strand területén s annak épületében készült. Kizárólag a vázlataimra, s emlékezetemre hagyatkozva festettem tovább a képet, amelyek az abszurdra s annak gondolatkörére épülnek. Gondolatmenetemben, hozzálásomban és festészetemben nagy hatással volt rám Albert Camus s az általa megfogalmazott abszurd. Az a paradoxon, melynek két pólusa van: az életének értelmet kereső emberi egyén és az őt behatároló-tagadó, idegen, néma világ. Az abszurd ennek az ellentétnek a tudatos megélése, s még ha nem is vagyunk vele tisztában, akkor is átéljük annak feszültségét, dinamizmusát és olykor szétszakító erejét. 



